Kulebakai
Kulebakai (rus. Кулебаки) – miestas Rusijoje, Žemutinio Naugardo srityje, 35 km į pietryčius nuo Muromo; rajono centras. Per miestą eina Muromo–Ardatovo–Arzamaso plentas. Geležinkelio stotis. Didelis juodosios metalurgijos centras („Ruspolimet“). Taip pat mašinų (lokomotyvų, geležinkelio riedmenų), metalo konstrukcijų gamyba, medienos apdirbimo, statybinių medžiagų (asfalto), siuvimo, maisto (duonos, pieno) pramonė. Veikia Maskvos universiteto filialas, metalurgų muziejus.